கேள்வி: 1281 - நிகழ்வுகள் என்பது என்ன?
பதில்: *ஆகத்து 12 &ndash; சப்பான் மீதான இரண்டாவது மங்கோலியப் பேரரசு முற்றுகை தோல்வியில் முடிந்தது. பெரும் சூறாவளியினால் (கமிக்காஸ்) பெரும் எண்ணிக்கையான சீன கொரியப் படையினர் (140,00 இற்கும் அதிகமானோர்) உயிரிழந்தனர், 4,000 கப்பல்கள் சேதமடைந்தன. *அக்டோபர் 29 &ndash; சிரியா மீதான மங்கோலியப் பேரரசு அபகா கானின் முற்றுகையை மம்லூக் சுல்தான் கலவூன் முறியடித்தார். *தொன்மை வாய்ந்த தாவோயியம் நூல்களை எரிக்க குப்லாய் கான் உதரவிட்டார். *மொன் இனத்தவரின் அரிப்புஞ்சாய் இராச்சியம் முடிவுக்கு வந்தது. இதன் தலைநகர் பம்பூன் (இன்றைய தாய்லாந்து) லன்னாதாய் இராச்சியத்தினால் கைப்பற்றப்பட்டது. *உதுமானியப் பேரரசு நிறுவனர்உஸ்மான் பே, மத்திய அனத்தோலியாவின் சோகுத் இனத்தவரின் தலைவரானார். இவர் 1299 இல் செல்யூக் அரசமரபு இராச்சியத்திடம் இருந்து விடுதலையை அறிவித்து உதுமானியப் பேரரசைத் தோற்றுவித்தார். *பைசாந்தியப் பேரரசு தாக்குதலை அடுத்து அல்பேனியா நிலப்பரப்பு பெருமளவு குறைந்தது. *கான்ஸ்டண்டினோபில் புதிதாக மீளுருவாக்கப்பட்ட பைசாந்தியப் பேரரசு மீது சிலுவைப் போர்கள் நடத்துவதற்கு திருத்தந்தை நான்காம் மார்ட்டின் உத்தரவிட்டார். பிரெஞ்சு, வெனிசுர்கள் கான்ஸ்டண்டினோபில் நோக்கிச் சென்றனர், ஆனாலும் அடுத்த ஆண்டு அவர்கள் அங்கிருந்து விரட்டப்பட்டனர். *மூன்றாம் நிக்கொலாசுக்குப் பின்னர் நான்காம் மார்ட்டின் 189வது திருத்தந்தையாகப் பதவியேற்றார். *சுதேயுப்பாவின் பின் இந்தியாவின் அகோம் பேரரசு சுபின்பா ஆட்சியேறினார்.